Проект !

**РАМКОВО СПОРАЗУМЕНИЕ**

 Днес……..201… г. в гр. ………………….., между:

 **МИНИСТЕРСТВОТО НА ЗДРАВЕОПАЗВАНЕТО**, с адрес: гр. София 1000, пл. “Света Неделя” № 5, ЕИК 000695317, представлявано от д-р Петър Москов, министър на здравеопазването, в качеството му на Централен орган за покупки в сектор "Здравеопазване" и Марин Налбански – директор на дирекция „ФСДУД”, наричано по-долу за краткост **“ВЪЗЛОЖИТЕЛ”** от една страна и

 „.................................................................”, със седалище и адрес на управление: ........................................................................................................................................................., ЕИК .........................................................................................................................., представлявано от .....................................................................................;

 „.................................................................”, със седалище и адрес на управление: ........................................................................................................................................................., ЕИК ................................................................................................................................., представлявано от ………………………....................................................................................., наричани по-долу за краткост **"ИЗПЪЛНИТЕЛ/И"** от друга страна,

на основание Решение № …………………… г. на министъра на здравеопазването, в качеството му на Централния орган за покупки в сектор "Здравеопазване" за определяне на изпълнители по рамково споразумение, във връзка с чл. 108, т. 2 от ЗОП и чл. 77 от ППЗОП се сключи настоящото споразумение за следното:

**І. ЦЕЛ И ПРЕДМЕТ НА СПОРАЗУМЕНИЕТО**

**Чл. 1 (1)** Целта на настоящото споразумение e да са определят условията, по които ще се определя изпълнител по всеки конкретен договор за доставка на лекарствени продукти, въз основа на провеждане на вътрешен конкурентен избор или покана за допълване на оферта.

**(2)** Въз основа на това рамково споразумение **ЛЕЧЕБНОТО ЗАВЕДЕНИЕ – ВЪЗЛОЖИТЕЛ**, ще придобива стоки – лекарствени продукти от Позитивния лекарствен списък по чл. 262, ал. 6, т. 2 от Закона за лекарствените продукти в хуманната медицина (ЗЛПХМ), вписани в публичния електронен регистър към Националния съвет по цени и реимбурсиране на лекарствени продукти, след проведен вътрешен конкурентен избор/ покана за допълване на оферта.

**(3)** **ЛЕЧЕБНО ЗАВЕДЕНИЕ – ВЪЗЛОЖИТЕЛ** е лечебно заведение, попадащо в обхвата на чл. 1 от Постановление № 146 на МС (обн. ДВ, бр. 44/2015 г.) и което е посочено в списъка на лечебните заведения – възложители, част от документацията за участие на обществената поръчка, въз основа, на която е сключено, настоящото рамково споразумение.

**(4)** Електронната система за закупуване на лекарствени продукти за нуждите на лечебните заведения в Република България е онлайн платформата за електронните търгове, разработена на основание чл. 4, ал. 4 от Постановление № 146 на МС (обн. ДВ, бр. 44/2015 г.), достъпна на адрес: [http://cop.mh.government.bg/.](http://cop.mh.government.bg/)

**Чл. 2.** Предмет на настоящото рамково споразумение е определяне на кръгът на изпълнителите, които могат да сключват конкретни договори за обществени поръчки, въз основа на провеждане на вътрешен конкурентен избор или допълване на оферта с **ЛЕЧЕБНО ЗАВЕДЕНИЕ -ВЪЗЛОЖИТЕЛ**, за лекарствени продукти както следва:

|  |
| --- |
| Обособена позиция № ……. |
| Анатомо-терапевтичен код /АТС-код/ | Международно непатентно наименование /INN/ | Начин на приложение | Мярка /mg, tabl., ml. и др./ |  Количество  |
|  |  |  |  |  |
|  |  |  |  |  |
| Обособена позиция № ……. |
| Анатомо-терапевтичен код /АТС-код/ | Международно непатентно наименование /INN/ | Начин на приложение | Мярка /mg, tabl., ml. и др./ |  Количество |
|  |  |  |  |  |
|  |  |  |  |  |
| Обособена позиция № ……. |
| Анатомо-терапевтичен код /АТС-код/ | Международно непатентно наименование /INN/ | Начин на приложение | Мярка /mg, tabl., ml. и др./ |  Количество |
|  |  |  |  |  |
|  |  |  |  |  |

**ІІ. ЦЕНИ. РЕД ЗА СКЛЮЧВАНЕ НА ДОГОВОР ОТ ЛЕЧЕБНО ЗАВЕДЕНИЕ – ВЪЗЛОЖИТЕЛ**

**Чл. 3 (1)** По настоящото рамково споразумение не са определени всички условия. Въз основа на настоящото рамковото споразумение **ЛЕЧЕБНОТО ЗАВЕДЕНИЕ – ВЪЗЛОЖИТЕЛ**, сключва договор/договори за обществени поръчки на стойност, съобразена с неговите нужди и в рамките на бюджета му, при предварително определен критерий „най-ниска цена“, съгласно чл. 70, ал. 2, т. 1 от ЗОП.

**(2)** Посочената в настоящото споразумение цена на единица мярка за активно вещество на конкретен лекарствен продукт е цената, въз основа на която всеки конкретен **ИЗПЪЛНИТЕЛ** е определен за **ИЗПЪЛНИТЕЛ** по настоящото рамково споразумение и тази цена представлява максимална цена за него. Конкретния **ИЗПЪЛНИТЕЛ** по рамковото споразумение няма право на етап вътрешен конкурентен избор/ допълване на оферта да предлага цена по-висока от цената въз основа, на която е избран за изпълнител на рамковото споразумение.

**Чл. 4 (1)** Договорите за конкретни доставки на лекарствени продукти за нуждите на **ЛЕЧЕБНО ЗАВЕДЕНИЕ – ВЪЗЛОЖИТЕЛ**, ще бъдат сключвани, след:

1. провеждане на вътрешен конкурентен избор между **ИЗПЪЛНИТЕЛИТЕ** по рамковото споразумение, при условията на чл. 82, ал. 4, т. 1 от ЗОП, в случаите на чл. 82, ал. 3 от ЗОП, и провеждане на електронен търг по реда на чл. 90 от ЗОП, във връзка с чл. 89, ал. 3 от ЗОП и в съответствие със заложените в рамковото споразумение изисквания;

2. допълване на офертата от **ИЗПЪЛНИТЕЛЯ**, в случаите на чл. 82, ал. 2 от ЗОП.

**(2)** Условията и редът за плащане на всяка една доставка на лекарствен продукт се определят в договорите, сключвани въз основа на рамковото споразумение.

**ІІІ.СРОК НА РАМКОВОТО СПОРАЗУМЕНИЕТО**

**Чл. 5. (1)** Настоящото рамково споразумение е за период до 31.12.2018 г., като за начален срок се счита датата на сключване на настоящото рамково споразумение.

**(2)** Срокът на договор за обществена поръчка, сключен от **ЛЕЧЕБНО ЗАВЕДЕНИЕ -ВЪЗЛОЖИТЕЛ**, след проведен вътрешен конкурентен избор/допълване на офертата по реда на настоящото рамково споразумение, не може да надхвърля крайния срок на споразумението.

**ІV.ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 6.** **ВЪЗЛОЖИТЕЛЯТ** има право:

**1.** да извършва проверки на документите на **ИЗПЪЛНИТЕЛЯ/ИТЕ**, свързани с изпълнението на настоящото рамково споразумение и на сключваните въз основа на него договори;

**2.** по всяко време на изпълнение на рамковото споразумение да изисква от **ИЗПЪЛНИТЕЛЯ/ИТЕ** информация във връзка с изпълнението на настоящото рамково споразумение и сключените въз основа на него договори с **ЛЕЧЕБНИТЕ ЗАВЕДЕНИЯ – ИЗПЪЛНИТЕЛИ**;

**3.** да изисква изпълнение на доставките в предвидените срокове, по реда и при условията на настоящото рамково споразумение и сключваните въз основа на него договори.

**Чл. 7 (1) ВЪЗЛОЖИТЕЛЯТ** се задължава да осигури на всеки един от **ИЗПЪЛНИТЕЛИТЕ** със съдействието на **ЛЕЧЕБНО ЗАВЕДЕНИЕ – ВЪЗЛОЖИТЕЛ** информацията, необходима на **ИЗПЪЛНИТЕЛИТЕ** за качественото извършване на доставките.

**(2)** **ВЪЗЛОЖИТЕЛЯТ** определя …….…………………………………………………………, който да отговаря за дейността на Централния орган за покупки в сектор "Здравеопазване".

**V. ПРАВА И ЗАДЪЛЖЕНИЯ НА ИЗПЪЛНИТЕЛИТЕ**

**Чл. 8.** Всеки един от **ИЗПЪЛНИТЕЛИТЕ** има право да изисква от **ВЪЗЛОЖИТЕЛЯ** и **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** информацията, необходима му за качественото извършване на доставките.

**Чл. 9.** Всеки един от **ИЗПЪЛНИТЕЛИТЕ** носи отговорност за точното и законосъобразното изпълнение на извършваните от него доставки.

**Чл. 10.** Всеки един от **ИЗПЪЛНИТЕЛИТЕ** се задължава за срока на действие на рамковото споразумение, както и за срока на действие на подписаните въз основа на рамковото споразумение договори:

**1.** да подава предложение в отговор на всяка покана, отправена до него от **ЛЕЧЕБНО ЗАВЕДЕНИЕ – ВЪЗЛОЖИТЕЛ**, като оферираните в предложението му цени не могат да са по-високи от цените, въз основа на които е избран за **ИЗПЪЛНИТЕЛ** по настоящото рамково споразумение. **ИЗПЪЛНИТЕЛЯТ** се задължава да предлага цена за всяка номенклатура от поканата на **ЛЕЧЕБНОТО ЗАВЕДЕНИЕ – ВЪЗЛОЖИТЕЛ**, която е включена в настоящото рамково споразумение;

**2.** да доставя лекарствените продукти, предмет на конкретния договор, в срок до 7 календарни дни след получаване на заявка от **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** и за количествата, точно определени в заявката.

**3.** в случай на необходимост от спешна доставка да доставя лекарствените продукти, предмет на конкретния договор, в срок до 4 часа от получаване на заявката. Посоченият срок е относим, в случаите, когато в заявките изрично е посочено от **ЛЕЧЕБНОТО ЗАВЕДЕНИЕ -ВЪЗЛОЖИТЕЛ**, че са спешни.

**4.** в срок до 1 работен ден, в случаите по т. 2 и до 1 час в случаите по т. 3 след получаване на всяка заявка да уведоми писмено или по факс **ЛЕЧЕБНОТО ЗАВЕДЕНИЕ -ВЪЗЛОЖИТЕЛ** за извършване на доставките на стоките, предмет на конкретната заявка.

**5.** да доставя лекарствени продукти, които отговарят на изискванията на ЗЛПХМ и които притежават валидно разрешение за употреба в страната, издадено по реда на ЗЛПХМ или Регламент (EO) № 726/ 2004 г. на Европейския парламент и Съвета /чл. 23, ал.1 на ЗЛПХМ/.

**6.** в случай на изтичане на срока на разрешението за употреба на лекарствен продукт през 2017 г. (за процедури провеждани през 2017 год.) или 2018 г. (за процедури провеждани през 2018 год.), да представя в процедурите по чл. 4, ал. 1, т. 1 или по чл. 4, ал. 1, т. 2, декларация от притежателя на разрешение за употреба, в съответствие с чл. 55, ал. 6 от ЗЛПХМ, че количествата за лекарствения продукт са налични.

**7.** да доставя само лекарствени продукти, които са включени в Приложение № 2 на Позитивния лекарствен списък.

**VI. ГАРАНЦИЯ ЗА ИЗПЪЛНЕНИЕ**

**Чл. 11.** При сключването на всеки конкретен договор за обществена поръчка, съответният избран **ИЗПЪЛНИТЕЛ** представя гаранция за изпълнение на договора, съгласно условията на договора.

**VII. НЕИЗПЪЛНЕНИЕ. ПРЕКРАТЯВАНЕ НА РАМКОВОТО СПОРАЗУМЕНИЕ.**

**САНКЦИИ**

**Чл. 12.** При системно неизпълнение или лошо изпълнение на задълженията по рамковото споразумение и по сключените въз основа на него договори, **ВЪЗЛОЖИТЕЛЯТ** има право да прекрати едностранно настоящото рамково споразумение със съответния **ИЗПЪЛНИТЕЛ** с четиринадесет дневно писмено предизвестие. Под „системно” се разбират три и повече случаи на неизпълнение и/или лошо изпълнение на задълженията по настоящото споразумение от **ИЗПЪЛНИТЕЛЯ.**

**Чл. 13.** За нуждите на настоящото рамково споразумение „неизпълнение” е налице, когато:

**1.** **ИЗПЪЛНИТЕЛ** по време на изпълнението на рамковото споразумение не подаде оферта в отговор на покана от **ЛЕЧЕБНОТО ЗАВЕДЕНИЕ – ВЪЗЛОЖИТЕЛ**.

**2.** В процедура по вътрешен конкурентен избор/допълване на оферта, **ИЗПЪЛНИТЕЛЯТ** предложи цена на единица мярка за активно вещество на конкретен лекарствен продукт, която надвишава цената на единица мярка за активно вещество за този продукт, посочена в настоящото рамково споразумение.

**3.** При неизпълнение на едно или няколко от задълженията на **ИЗПЪЛНИТЕЛЯ** по чл. 10.

**Чл. 14.** Прекратяване на рамковото споразумение с конкретен **ИЗПЪЛНИТЕЛ** по право без предизвестие:

**1.** В случаите, когато международното непатентно наименование, съответната лекарствена форма и АТС-код за лекарственият продукт за който е сключено настоящото рамково споразумение са заличени от Приложение № 2 на Позитивния лекарствен списък. В случаите, когато рамковото споразумение е сключено за повече от една номенклатури, същото се прекратява само за заличения от Приложение № 2 на Позитивния лекарствен списък лекарствен продукт.

**2.** В случай, че **ИЗПЪЛНИТЕЛЯТ** по каквато и да е причина бъде лишен от правото да упражнява дейността си съгласно законодателството на държавата, в която е извършено нарушението.

**3.** В случай, че по отношение на **ИЗПЪЛНИТЕЛЯ** настъпят обстоятелствата по чл. 54, ал. 1, и чл. 55, ал. 1 от Закона за обществените поръчки.

**Чл. 15.** **ВЪЗЛОЖИТЕЛЯТ** може да прекрати без предизвестие настоящото рамково споразумение със съответния **ИЗПЪЛНИТЕЛ** при констатиран конфликт на интереси.

**Чл. 16.** За неподаване на предложение в отговор на отправена писмена покана за участие във вътрешен конкурентен избор/допълване на оферта, се дължи неустойка както следва:

* **ИЗПЪЛНИТЕЛЯТ,** класиран на първо място по сключеното рамково споразумениедължи на **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** неустойка в размер на разликата между единичната цена предложена по рамково споразумение от него и единичната цена на втория участник, умножена по количествата по съответната покана.
* **ИЗПЪЛНИТЕЛЯТ,** класиран на второ място по сключеното рамково споразумениедължи на **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** неустойка в размер на 10 % от прогнозната стойност на конкретната покана.
* **ИЗПЪЛНИТЕЛЯТ,** който е единствен участник по сключеното рамково споразумениедължи на **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** неустойка в размер на 10 % от прогнозната стойност на конкретната покана.

**Чл. 17.** В случаите, в които определеният от **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** **ИЗПЪЛНИТЕЛ** откаже да сключи договор, същият дължи на **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** неустойка в размер на 10 % от прогнозната стойност на конкретната покана.

**Чл. 18.** С прекратяване на рамковото споразумение, по отношение, на който и да е **ИЗПЪЛНИТЕЛ** се прекратяват по право и сключените от **ЛЕЧЕБНОТО ЗАВЕДЕНИЕ -ВЪЗЛОЖИТЕЛ** договори със същия **ИЗПЪЛНИТЕЛ**.

**Чл. 19**. При прекратяване на рамковото споразумение по настоящия раздел, **ВЪЗЛОЖИТЕЛЯТ** не дължи неустойки, лихви, пропуснати ползи или други обезщетения на когото и да било от **ИЗПЪЛНИТЕЛИТЕ.**

**Чл. 20.** По отношение на неизпълнение, дължащо се на непреодолима сила или на непредвидени обстоятелства се прилагат разпоредбите на чл. 306 от Търговския закон и чл. 116 от Закона за обществените поръчки, в приложимите случаи.

**VIII. ПРОВЕЖДАНЕ НА ВЪТРЕШЕН КОНКУРЕНТЕН ИЗБОР/ ИЗПРАЩАНЕ НА ПОКАНА ЗА ДОПЪЛВАНЕ НА ОФЕРТА ЧРЕЗ ЕЛЕКТРОННАТА СИСТЕМА ЗА ЗАКУПУВАНЕ НА ЛЕКАРСТВЕНИ ПРОДУКТИ ЗА НУЖДИТЕ НА ЛЕЧЕБНИТЕ ЗАВЕДЕНИЯ В РЕПУБЛИКА БЪЛГАРИЯ**

**Чл. 21.** За сключването на договор за обществена поръчка в резултат на настоящото рамково споразумение, **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** отправят покана до всички страни по рамковото споразумение, за провеждане на вътрешен конкурентен избор, при условията на чл. 82, ал. 4 от ЗОП /или отправя покана за допълване на офертата, при условията на чл. 82, ал. 2 от ЗОП в случаи, че рамковото споразумение е сключено само с едно лице.

**Чл. 22.** **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** посочва в поканата, до изпълнителите най-малко следната информация:

**1.** Срок за получаване на офертите;

**2.** Предмет на поканата; рамковото споразумение, по което се отправя поканата; лекарствения/те продукт/и подлежащи на офериране; необходимите количества и периода за който ще бъде сключен конкретния договор;

**3.** Критерия за възлагане, съгласно чл. 70, ал. 2, т. 1 от ЗОП - "най – ниска цена";

**4.** Условията и реда, по който ще се провежда електронния търг;

**5.** Връзка към профил на купувача на **ЛЕЧЕБНОТО ЗАВЕДЕНИЕ – ВЪЗЛОЖИТЕЛ**;

**6.** Връзка към Агенцията за обществени поръчки;

**7.** Проект на договор.

**Чл. 23 (1)** Писмената покана се отправя по електронен път, чрез Електронната система, като в нея се определя срок за представяне оферти/допълване на оферта, който не може да бъде по-кратък от 10 дни от датата на получаване на поканата.

**(2)** Изпълнителят/ите допълват/подават офертата/тите, чрез Електронната система за закупуване на лекарствени продукти за нуждите на лечебните заведения в Република България, в сроковете посочени в поканата.

**Чл. 24.** В случаите, когато рамковото споразумение е сключено само с един участник и е отправена покана за допълване на оферта, **ЛЕЧЕБНОТО ЗАВЕДЕНИЕ – ВЪЗЛОЖИТЕЛ**, назначава комисия, която разглежда допълнената оферта за съответствие с изискванията на поканата и настоящото рамково споразумение, и предлага на ръководителя на лечебното заведение да сключи или не договор.

**Чл. 25 (1)** В случаите на провеждане на вътрешен конкурентен избор, след изтичане на срока за представяне на оферти, **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** назначава комисия за разглеждане, първоначална оценка на офертите и допускане до електронен търг.

**(2)** На основание чл. 4, ал. 2 от Постановление № 146 на МС (обн. ДВ, бр. 44/2015 г.) **ЛЕЧЕБНОТО ЗАВЕДЕНИЕ – ВЪЗЛОЖИТЕЛ**, провежда електронен търг по реда на чл. 90, ал. 5-12 от ЗОП.

**(3)** Електронният търг е повтарящ се електронен процес, който започва след първоначална цялостна оценка на офертите и позволява те да бъдат класирани, чрез Електронната система, чрез методи за автоматично оценяване на представените в офертите нови, по-ниски цени.

**(4)** След първоначалната цялостна оценка на офертите, **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** изпраща едновременно чрез Електронната система покана до всички участници, която съдържа:

1. резултатът от първоначалната оценка на всяка оферта;

2. реда за свързване към използваното електронно оборудване;

3. дата и час за начало на електронния търг.

4. начина на приключване на електронния търг.

5. стъпка за промяна на цената на етап електронен търг.

**(5)** Електронният търг приключва с настъпването на датата и часа, посочени в поканата. След изтичането на посочените дата и час Електронната система класира **ИЗПЪЛНИТЕЛИТЕ** участвали в електронния търг. Класирането се извършва във възходящ ред, като на първо място се класира участникът, предложил най-ниска цена, а на последно – участникът, предложил най-висока.

**(6)** **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** избира за **ИЗПЪЛНИТЕЛ** на договора, класираният на първо място участник. **ИЗПЪЛНИТЕЛЯТ** по договора се определя с решение на ръководителя на лечебното заведение, на основание чл. 108, т. 1 от ЗОП. След влизане в сила на решението за избор на изпълнител, **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** сключва договор с избрания **ИЗПЪЛНИТЕЛ**.

**ІХ. ИЗПЪЛНЕНИЕ НА СКЛЮЧЕНИТЕ ВЪЗ ОСНОВА НА РАМКОВОТО СПОРАЗУМЕНИЕ ДОГОВОРИ**

**Чл. 26.** Заявяването на лекарствени продукти, съгласно техническата спецификация, заявката на **ЛЕЧЕБНОТО ЗАВЕДЕНИЕ – ВЪЗЛОЖИТЕЛ** и ценовите оферти на **ИЗПЪЛНИТЕЛИТЕ** по рамковото споразумение се извършва по реда описан във всеки конкретен договор.

**Х.ФОРСМАЖОРНИ ОБСТОЯТЕЛСТВА**

**Чл.27 (1)** Страните по настоящия договор не дължат обезщетение за понесени вреди и загуби, ако последните са причинени в резултат на непреодолима сила.

**(2)** Ако страната, която е следвало да изпълни свое задължение по договора е била в забава, тя не може да се позовава на непреодолима сила.

**(3)** “Непреодолима сила” по смисъла на този договор е непредвидено и/или непредотвратимо събитие от извънреден характер, възникнало след сключването на договора.

**(4)** Страната, засегната от непреодолима сила, е длъжна да предприеме всички действия с грижата на добър стопанин, за да намали до минимум понесените вреди и загуби, както и да уведоми писмено другата страна в 7-дневен срок от настъпването на непреодолимата сила. При неуведомяване в посочения срок, страната засегната от непреодолима сила не може да се позовава на нея. Непреодолимата сила се доказва от засегнатата страна със сертификат за форсмажор, издаден по съответния ред от компетентния орган в държавата, в която са настъпили форсмажорните обстоятелства.

**(5)** Докато трае непреодолимата сила, изпълнението на задълженията и свързаните с тях насрещни задължения се спира.

**(6)** Не представлява “непреодолима сила” събитие, причинено по небрежност или чрез умишлено действие на някоя от страните или техни представители и/или служители, както и недостига на парични средства на **ИЗПЪЛНИТЕЛЯ/ЛЕЧЕБНОТО ЗАВЕДЕНИЕ - ВЪЗЛОЖИТЕЛ**.

**ХІ. СПОРОВЕ**

**Чл. 28 (1)** Възникналите през времетраенето на рамковото споразумение спорове и разногласия между страните се решават чрез преговори между тях. Постигнатите договорености се оформят в писмена форма и се превръщат в неразделна част от договора.

**(2)** Правата и задълженията по настоящото рамково споразумение не могат да се прехвърлят едностранно на трети лица и подобни актове не пораждат правно действие без писменото съгласие на другата страна, освен в случаите на обезпечаване (гарантиране) на задължения по банкови кредити.

**Чл. 29.** В случай на непостигане на договореност по предходния член, всички спорове, породени от това рамково споразумение или отнасящи се до него, включително споровете, породени от или отнасящи се до неговото тълкуване, недействителност, неизпълнение или прекратяване ще бъдат разрешавани според българските материални и процесуални закони от компетентния съд по реда на ГПК.

**XII. ПОДИЗПЪЛНИТЕЛИ**

*(приложимо само в случаите, в които избрания за изпълнител участник е посочил, че ще ползва подизпълнители)*

**Чл. 30 (1) ПОДИЗПЪЛНИТЕЛИТЕ** трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.

**(2)** **ВЪЗЛОЖИТЕЛЯТ** изисква замяна на **ПОДИЗПЪЛНИТЕЛ**, който не отговаря на условията по ал.1.

**(3)** Независимо от използването на **ПОДИЗПЪЛНИТЕЛИ** отговорността за изпълнение на договора е на **ИЗПЪЛНИТЕЛЯ**.

**ХІІІ. СЪОБЩЕНИЯ**

**Чл. 31.** Всички съобщения между страните, свързани с изпълнението на споразумението са валидни, ако са направени в писмена форма и са подписани от законните или упълномощените представители на **ИЗПЪЛНИТЕЛИТЕ** или **ВЪЗЛОЖИТЕЛЯ.**

**Чл. 32.** За дата на съобщението се смята:

1. датата на предаването – при ръчно предаване на съобщението;

2. датата на пощенското клеймо на обратната разписка – при изпращане по пощата;

3. датата на приемането – при изпращане по факс или e-mail.

**Чл. 33.** За валидни адреси за приемане на съобщения и банкови сметки, свързани с настоящото споразумение се смятат:

|  |  |
| --- | --- |
| ЗА ИЗПЪЛНИТЕЛИТЕ: …………………………….……………………………. | ЗА ВЪЗЛОЖИТЕЛЯ: Министерство на здравеопазванетогр. София 1000пл. “Света Неделя” № 5 |

**Чл. 34.** При промяна на посочения по-горе адрес или банкова сметка съответната страна е длъжна да уведоми другата в тридневен срок от промяната.

**ХV.ДРУГИ УСЛОВИЯ**

**Чл. 35. (1)** При съставянето на настоящия договор се представиха следните документи:

* Документи по чл. 112, ал. 1, т. 1 и т.4 от ЗОП;
* Техническо и Ценово предложение неразделна част от договора.

**(2)** Настоящото рамково споразумение се състави в ……………………… еднообразни екземпляра на български език – един за ИЗПЪЛНИТЕЛИТЕ и два за ВЪЗЛОЖИТЕЛЯ.

**ВЪЗЛОЖИТЕЛ: ИЗПЪЛНИТЕЛИ:**

**\_\_\_\_\_\_\_\_\_\_\_\_\_\_\_\_\_\_\_\_ 1. \_\_\_\_\_\_\_\_\_\_\_\_\_\_\_\_\_\_\_\_\_\_\_**

**Д-Р ПЕТЪР МОСКОВ 2. \_\_\_\_\_\_\_\_\_\_\_\_\_\_\_\_\_\_\_\_\_\_\_**

**МИНИСТЪР НА ЗДРАВЕОПАЗВАНЕТО**

**\_\_\_\_\_\_\_\_\_\_\_\_\_\_\_\_\_\_\_**

**МАРИН НАЛБАНСКИ**

**ДИРЕКТОР НА ДИРЕКЦИЯ „ФСДУС”**